**Zapisnik**

7. sjednice Muzejskog vijeća TM

održane dana 26 . travnja 2017. godine u 12,00 sati u prostorijama Tiflološkog muzeja

Sjednici su nazočni članovi Muzejskog vijeća:

Sanja Frajtag, u mirovini

Vojin Perić, ravnatelj Dramskog kazališta slijepih i slabovidnih “Novi život”

Nevenka Ćosić, viši kustos u Tiflološkom muzeju

Nina Sivec, viši kustos i viši dokumentarist uTiflološkom muzeju

i

Željka Bosnar Salihagić, ravnateljica Tiflološkog muzeja

Sjednici nisu bili nazočni članovi Muzejskog vijeća:

Markita Franulić, ravnateljica Tehničkog muzeja-opravdano

Sanja Frajtag, predsjednica Muzejskog vijeća pozdravlja prisutne i otvara sjednicu te

predlaže

  **DNEVNI RED**

1. Usvajanje Zapisnika 6. sjednice Muzejskog vijeća
2. Izvješće o reviziji muzejske građe i dokumentacije
3. Prijedlog za otpis knjižnične građe
4. Razno

Ad 1. Svi prisutni članovi Muzejskog vijeća jednoglasno usvajaju zapisnik 6. sjednice MV.

Ad 2. Članica Povjerenstva o provedbi revizije, Nevenka Ćosić, podnosi Izvješće o reviziji muzejske građe i dokumentacije pa navodi kako je temeljem odluke o reviziji i imenovanju komisije za reviziju muzejske građe i muzejske dokumentacije ustanovljeno Povjerenstvo u koje su imenovani:

Nevenka Ćosić, viši kustos

Igor Maroević, viši kustos

Nina Sivec, viši dokumentarist i viši kustos.

Povjerenstvo je provelo reviziju od 19.12.2016. do 14.4.2017. godine te je utvrdilo sljedeće

stanje muzejske građe – ukupno:

1. broj pronađenih predmeta prema inventarnoj knjizi: 7587
2. popis predmeta koji nisu pronađeni, a upisani su u inventarnu knjigu: 26
3. popis predmeta koji su zatečeni bez inventarnih oznaka: 33

Povjerenstvo je utvrdilo stanje muzejske građe prema zbirkama (njih 7) kako je opisano u *Zapisniku o reviziji muzejske građe i dokumentacije* koji čini sastavni dio ovog Zapisnika.

Članovi Muzejskog vijeća nakon kratke diskusije donose

ODLUKU

kojom se prihvaća *Zapisnik o reviziji muzejske građe i dokumentacije.*

Ad.3. Nina Sivec izvještava Muzejsko vijeće o otpisu knjižnične građe u knjižnici TM. Navodi da je sukladno preporuci iz NSK (Matična djelatnost za visokoškolske i specijalne knjižnice) u postupku revizija knjižnične građe. U tijeku revizije sukladno *Pravilniku o reviziji i otpisu knjižnične građe* Povjerenstvo u sastavu: Nina Sivec, Željka Sušić i Lucija Šoda sastavilo je popise za otpis knjižnične građe i donijelo prijedlog za otpis knjižnične građe. N. Sivec upoznaje Muzejsko vijeće sa sadržajem Izvješća te navodi kako je

u inventarnim knjigama ukupno je 4594 jedinica građe.

Otpisano je njih 232 i to 92 jedinice uništene građe, 92 jedinice zastarjele građe i 48 jedinica dotrajale građe.

Vrijednost uništene građe iznosi 742,00 kune, zastarjele 685,00 i dotrajale 271,00 kuna, odnosno ukupna vrijednost otpisane građe iznosi 1698,00 kuna.

Članovi Muzejskog vijeća nakon kratke diskusije donose

ODLUKU

o otpisu knjižnične građe u knjižnici Tiflološkog muzeja.

Sukladno *Pravilniku o reviziji i otpisu knjižnične građe* popisi za otpis knjižnične građe biti će dostavljeni u Nacionalnu i sveučilišnu knjižnicu u Zagrebu – Matična djelatnost za visokoškolske i specijalne knjižnice te će se od NSK dobiti očitovanje o potrebi otpisanih jedinica ili ne.

Ad4. Pod točkom Razno nema primjedbi.

Sjednica Muzejskog vijeće je završila u 12:45 sati.

Zapisničarka: Predsjednica Muzejskog vijeća:

Nina Sivec Sanja Frajtag